माताराम। इंडोनेशिया के लाम्‍बोक द्वीप में भूकंप की वजह से मृतकों की संख्‍या गुरुवार को 319 पर पहुंच गई है। भूकंप के बाद यहां पर लगातार झटके आना जारी हैं। झटकों की वजह से प्रभावित इलाकों के लोग जिनका इलाज चल रहा है, उनमें डर और दहशत का माहौल है। रविवार को लॉम्‍बोक में 6.9 की तीव्रता वाला भूकंप आया था। इस भूकंप की वजह से लोम्‍बोक में हजारों घर, मस्‍जिद और दुकानें पूरी तरह से नष्‍ट हो गई हैं। भूकंप के बाद तबाही का आलम यह था कि प्रभावित इलाकों तक राहत एजेंसी के कर्मियों को पहुंचने में चार दिन लग गए।